《送朱锡鬯北归》
清代·查继佐

自负人谁识，其如世道何。耽书诚有癖，快语慎无多。

月影东南小，江声日夜磨。与君期岁暮，袖草一来过。

作者简介：（1601—1676） 明末清初浙江海宁人，初名继佑，字伊璜，一字敬修，号舆斋，晚号钓叟，或称钓史。游粤时或隐名为左尹，别号非人氏，学者称东山先生。明崇祯六年举人。南明鲁王授以兵部职方主事，后回里讲学。以曾名列参校南浔庄氏所修《明史》，被捕。相传得昔年曾予资助之将军吴六奇奏辨，得免。有《罪惟录》、《国寿录》、《东山国语》等。